paragraph_text: thumb|Rani primjer opreme za radiografsko snimanje u medicini. Uređaj nije bitno drugačiji od onih koji se koriste za radiografsko snimanje predmeta kulturne baštine. Radiografija predmeta kulturne baštine koristi se kako bi ostvarili uvid u inače nevidljive detalje predmeta kulturne baštine. Dobivene informacije pak mogu biti korištene bilo od strane konzervatora restauratora bilo od kustosa zaduženog za zbirku kojoj predmet pripada. Tehnika se najčešće koristi na slikama te metalnim predmetima, no može se koristiti i za druge materijale. Osim u analitičke svrhe koristi se i za uništavanje štetnika.